11. ΑΠΟΦΑΣΙΣ ΣΥΜΒΟΥΛΙΟΥ ΕΞΩΤ. ΕΜΠΟΡΙΟΥ Αριθ. 38900 της 5/11 Οκτ. 1956 (ΦΕΚ Β΄ 205) Περί εξαγωγής εις την αλλοδαπήν αχρήστων πυρομαχικών προερχομένων εξ ανελκύσεως εκ των Ελληνικών θαλασσών. Έχοντες υπ΄ όψει τας διατάξεις του Ν.Δ. 480/47 «περί συστάσεως Διοικήσεως Εξωτερικού Εμπορίου». Λαβόντες υπ΄ όψει :α)την υπ΄ αριθ. 70395/16/55 της 13.5.1955 απόφασιν του Υπουργείου Εθνικής Αμύνης (Γενικόν Επιτελείον Ναυτικού) «περί της διαδικασίας και των όρων ανελκύσεως και εκποιήσεως ναυαγίων και ναυαγημάτων αρμοδιότητος του Βασ. Ναυτικού», β)τα υπ΄ αριθ. 71191/56 της 17.3.56, 71191/4/56 της 8.8.56 και 71191/5/56 της 19.9.56 προς το Υπουργείον Εμπορίου έγγραφα του Υπουργείου Εθνικής Αμύνης (Γεν. Επιτελείου Ναυτικού) εις τα οποία αναφέρεται ότι κρίνεται σκόπιμος η εξαγωγή των πυρομαχικών άτινα προέρχονται εκ της ανελκύσεως και εκκαθαρίσεως του βυθού των ελληνικών θαλασσών εξ επικινδύνων εστιών και ασφαλείας της εν αυταίς ναυσιπλοϊας, αποφασίζομεν: Εξουσιοδοτείται δια της παρούσης ο Υπουργός Εμπορίου όπως κατόπιν ειδικής γνωμοδοτήσεως εν εκάστη περιπτώσει του Υπουργείου Εθνικής Αμύνης (Γεν. Επιτελείον Ναυτικού) χορηγή αδείας εξαγωγής εις την αλλοδαπήν αχρήστων πυρομαχικών προερχομένων εξ ανελκύσεως εκ των ελληνικών θαλασσών, επί διακανονισμώ της αξίας των δι΄ ελευθέρου συναλλάγματος ή μέσω κλήριγκ αναλόγως της χώρας προορισμού των, των όρων και προϋποθέσεων των εξαγωγών των εν λόγω ειδών καθοριζομένων υπό των υπό τούτου χορηγουμένων εκάστοτε σχετικών αδειών. Η παρούσα ισχύουσα από σήμερον, δημοσιευθήτω δια της Εφημερίδος της Κυβερνήσεως. 